Mierpî - Wikipedia

# Mierpî

### Èn årtike di Wikipedia.

Èn adviebe u on prono å mierpî, c' est onk ki n' a k' ene sillabe, et ki va candjî l' cogne di sacwantès dvancetes metowes padvant.

  Il a vnou avier mi.

mins :

  Il a vnou aviè nozôtes.

Pus rålmint, li minme sacwè va ariver pacô avou sacwants sustantifs.

Li rîle n' est nén otomatike. Metans "disk' a" prind on R divant les adviebes :

  disk' ar ci, disk' ar la.

mins nén dvant les pronos :

  i n' a seu ariver disk' a mi.

## [candjî] Djivêye des dvancetes ki polèt prinde on R di rawete divant on mot å mierpî

- avå
- aviè
- disk' a
- dissu
- diviè
- dizeu
- dizo
- eviè
- pa
- po
- so
- triviè
- viè

## [candjî] Djivêye des mots å mierpî ki candjnut les dvancetes ki sont padvant

### [candjî] adviebes

- ci
- cial, chal
- la

### [candjî] pronos

- mi
- ti
- twè
- lu
- leye
- nos
- vos
- zels, zeles

### [candjî] sustantifs

- an : ût feye par an.
- djoû : deus côps par djoû.
- niût, nute : endaler par niût.

## [candjî] Kinoxhance del rîle do mierpî

### [candjî] Dins les croejhetes

Cisse rîle la n' est waire ricoirdêye dins les croejhetes e walon, dandjreus pask' ele "ni va nén" avou on sfwait tchaptrê des croejhetes do francès.

- Dins Ene båke so les bwès d' l' Årdene, Lucyin Mahin ndè cåze ås pådjes 304 et 305 (po "pa", "po" eyet "avå").

### [candjî] Dins les motîs

- Dins l' motî d' Bastogne, Michel Francard lome çoula e francès variété contextuelle.

Prin del pådje «http://wa.wikipedia.org../../../m/i/e/Mierp%C3%AE.html»

Categoreye: Croejhete walone

##### Views

- Årtike
- Copene
- Modêye d' asteure

##### Cweri